ועדת הכנסת, כנסת 16, פרוטוקול מספר 94, 2004-01-26 10:00

רוני בר-און: אני מתכבד לפתוח את ישיבת ועדת הכנסת, ישיבה מס' 94.

רוני בר-און: על סדר יומנו דיון בבקשת היועץ המשפטי לנטילת החסינות מחבר הכנסת יחיאל חזן, הצעה לתיקון תקנון וכיוצא באלה.

רוני בר-און: אבל, מצוות התקנון מלומדה.

רוני בר-און: הוגשו הצעות להביע אי אמון בממשלה מטעם סיעות עבודה-מימ"ד, ש"ס, מרצ,חד"ש, תע"ל, בל"ד ורע"מ, בשלושה עניינים.

רוני בר-און: א.

רוני בר-און: ההשלכות הציבוריות מהאישום נגד דוד אפל והשלכותיהן על ראש הממשלה מטעם עבודה-מימ"ד.

רוני בר-און: ב.

רוני בר-און: ציות להוראות חוק שעות עבודה ומנוחה מטעם ש"ס.

רוני בר-און: ג.

רוני בר-און: תפקודו של ראש הממשלה תחת החקירות המתנהלות נגדו מטעם מר"צ-חד"ש, תע"ל בל"ד ורע"מ.

רוני בר-און: ההצעות יידונו בישיבת הכנסת ביום שני, ג' בשבט התשס"ד 26 בינואר 2004, ואנחנו מתבקשים לקבוע מסגרת דיון לנושא זה.

רוני בר-און: ככל שנמסר לי יש הסכמה בין הקואליציה והאופוזיציה.

אחמד טיבי: אין הסכמה.

אחמד טיבי: לא ידוע לי על שום הסכמה.

רוני בר-און: באין הסכמה, ההצעה שלי היא דיון משולב.

רוני בר-און: עשר דקות לליכוד, חמש דקות לעבודה, ארבע דקות לשינוי, ושלוש דקות לכל הסיעות האחרות.

רוני בר-און: מי בעד ירים את ידו?

רוני בר-און: מי נגד?

רוני בר-און: נקבע אפוא עשר, חמש, ארבע ושלוש דקות.

רוני בר-און: תודה רבה, אנחנו עוברים לנושא הבא.

אחמד טיבי: מי שלא מתייעץ איתי "שיאכל אותה".

אחמד טיבי: יש פה חברי כנסת ומתייעצים לכולם.

נסים זאב: למה להגביל שלוש דקות לסיעה?

רוני בר-און: כי באין הסכמה זה מה שאני הצעתי, זה מה שהוחלט.

נסים זאב: חמש דקות לסיעה זה דבר שמקובל מאז ומעולם.

רוני בר-און: תודה רבה, הנושא נגמר.

רוני בר-און: דיון חוזר בבקשת היועץ המשפטי לממשלה לנטילת החסינות מחבר הכנסת יחיאל חזן בעקבות החלטת בית המשפט העליון

רוני בר-און: אנחנו עוברים לדון בהצבעה חוזרת בבקשת היועץ המשפטי לנטילת החסינות מחבר הכנסת יחיאל חזן בעקבות החלטת בית המשפט העליון.

רוני בר-און: כזכור, קיימנו פה לפני כחודש ימים דיון בנושא בקשה לנטילת החסינות של חבר הכנסת חזן.

רוני בר-און: במהלך הדיון הודיע חבר הכנסת חזן לוועדה כי הוא מבקש מהוועדה להסיר את החסינות שלו, מכיוון שהוא רוצה להוכיח את חפותו בבית המשפט כדי להסיר מעל לראשו את עננת המשפט שתישאר בלתי פתורה באם חסינותו לא תוסר.

רוני בר-און: קיימנו אז דיון, קיימנו הצבעה.

רוני בר-און: דומני שברוב של קול אחד החליטה ועדת הכנסת שלא להסיר את החסינות.

רוני בר-און: כתוצאה מההחלטה הזאת הוגשו עתירות לבג"ץ גם מטעם התנועה לאיכות השלטון בישראל וגם מטעם חברי הכנסת אבשלום אבו וילן וחבר הכנסת רן כהן.

רוני בר-און: המשיבים היו ועדת הכנסת, הכנסת, היועץ המשפטי לממשלה וחבר הכנסת יחיאל חזן.

רוני בר-און: בין לבין, במהלך הגשת התגובות לעתירה, הגיש חבר הכנסת חזן מטעמו תגובה לעתירה ובה הוא ביקש מבג"ץ לשוב ולהורות לוועדת הכנסת לקיים הצבעה חוזרת בעניינו, שכן הוא עומד על דעתו שהוא מבקש שחסינותו תוסר.

רוני בר-און: נוכח כך, הובעה גם עמדתה של הכנסת באמצעות היועצת המשפטית על דעת יושב-ראש הבית ועל דעתי שלי, וההחלטה של בג"ץ כפי שהיא צורפה לכם יחד עם חוות דעתה של היועצת המשפטית, אומרת כהאי לישנא: " החלטה – בהסכמת הצדדים אנו רואים כאילו הוצא צו על תנאי".

רוני בר-און: זה עניין טכני של בג"ץ, זה לא ממין העניין שלנו.

רוני בר-און: "עם תחילת הדיון, הודיע באת כוח המשיבה מס' 1", הגברת שניידר, "כי לאור עמדתו של המשיב מס' 4 חבר הכנסת חזן, המבקש להסיר את חסינות", גם בבג”ץ, "מוכנה ועדת הכנסת", זאת ההודעה שלי, "לדון בשאלת הסרת החסינות מחדש.

רוני בר-און: הודעה זו היא על דעת יושב-ראש הכנסת ויושב ראש ועדת הכנסת.

רוני בר-און: למותר לציין כי גב' שניידר עומדת על טענותיה בפנינו כי לא נפל כל פגם בהחלטתה של ועדת הכנסת.

רוני בר-און: בא כוח המשיב מס' 4", בא כוחו של חבר הכנסת חזן, "מקבל את ההצעה של הגברת שניידר.

רוני בר-און: אף הוא עומד על מלוא טענותיו, לפיהן בהחלטתה של ועדת הכנסת לא נפל כל פגם.

רוני בר-און: עם סיום הדיון בוועדת הכנסת, תימסר לנו הודעה מטעמה.

רוני בר-און: על-פי תוכנה נחליט על אופן המשך הטיפול בעתירה.

רוני בר-און: " מייד עם קבלת ההודעה על החלטה זו, ביום רביעי בערך בשעה 10:00 ביקשתי לקיים עוד באותו יום הצבעה חוזרת בוועדת הכנסת.

רוני בר-און: נתתי לכל חברי הכנסת שמשתתפים בדיון בעניינו של חבר הכנסת חזן התראה מוקדמת על האפשרות שביום רביעי אנחנו נקיים דיון, ואני מזכיר לכם עוד הפעם שזוהי רשימה שנפתחה בהתחלת הדיון בעניינו של חבר הכנסת חזן וגם נסגרה אז.

רוני בר-און: אני הודעתי על כך גם לפרקליטו של מר חזן שהביע נכונות להתייצב מייד בהתראה קצרה.

רוני בר-און: דא עקא שפרקליטת המדינה וממלאת מקום היועץ המשפטי לממשלה, הודיעה למנהלת הוועדה שלוח הזמנים שלה אינו מאפשר התייצבות ביום רביעי והיא מבקשת שהדיון יתקיים ביום שני, וכך אכן נקבע.

רוני בר-און: למרבית הצער, היא איננה נמצאת כאן היום ונמצא כאן העוזר של ממלא מקום היועץ המשפטי לממשלה.

רוני בר-און: אני הייתי מצפה להתייצבות אחרת, עם כל הכבוד שיש לי לעו"ד רז נזרי.

רוני בר-און: עו"ד רז נזרי, מכיוון שאתה הוא פה, אתה הוא זה שנאלץ לשמוע את הדברים האלה.

נסים זאב: אדוני היושב ראש, אולי אפשר לדחות את הדיון עד שהיועץ המשפטי יהיה נוכח פה.

נסים זאב: זו זילות בוועדת הכנסת, זילות במעמדם של החברים כאן.

נסים זאב: אני חושב שאין בכלל מקום לקיים את הדיון הזה היום.

רוני בר-און: אני מסכים עם חלק מהדברים שלך, אני לא מסכים עם האפשרות לדחות את הדיון.

רוני בר-און: אני אמרתי לך כפי שאמר לי חבר הכנסת חזן עוד בדיון הראשון בעניינו, יש לו אינטרס מובהק לקבל את הצדק שמגיע לו בבית המשפט, באופן שיגרום לו לסלק את העננה שנמצאת כרגע מעל לראשו, ובגלל אי התייצבות של מישהו אני לא אגרום עוד לעינוי דין שבמידה כזאת או אחרת גם עולה כדי עיוות דין.

רוני בר-און: עו"ד רז נזרי, אתה מבקש להסביר את ההיעדרות של ממלאת מקום היועץ המשפטי ואני כמובן מאפשר לך.

רוני בר-און: מייד אחר כך נעבור להצבעה.

עו"ד רז נזרי: כפי שהיושב ראש אמר, אכן ביום רביעי שעבר פרקליטת המדינה מסרה לו שהיא מבקשת לקיים את הדיון בשבוע הבא.

רוני בר-און: ביום שני.

רוני בר-און: היא לא אמרה את זה לי, היא אמרה את זה למנהלת הוועדה.

עו"ד רז נזרי: אני לא יודע את התאריך המדויק.

רוני בר-און: מנהלת הוועדה שהאמירה שלה מקובלת עליי כאבן בקיר, אומרת שתואם המועד ליום שני.

עו"ד רז נזרי: אכן כך.

עו"ד רז נזרי: לאחר מכן, בדין ודברים שהיה לנו עם אנשי הכנסת, ניתן לנו להבין שייתכן ומדובר בדיון טכני.

עו"ד רז נזרי: במקביל, נקבע לפרקליטת המדינה דיון עכשיו בשעות אלה בוועדת השרים בראשות השר לפיד בעניין ועדת אור, ולכן היא לא תוכל להגיע.

עו"ד רז נזרי: היא מסרה שאם יהיה צורך, ייקבע דיון נוסף והיא תהיה מוכנה כמובן לבוא.

רוני בר-און: אני חושב שאתה יכול לרשום לך בזיכרונות מהישיבה הזאת שיש לך מזל גדול שחברת הכנסת דליה איציק לא משתתפת למעשה בחלק הישיבה הזה של הישיבה, אחרת היית שומע כמה דברים גם בעניין.

רוני בר-און: אין דיון טכני בהסרת חסינות של חבר כנסת.

עו"ד רז נזרי: מדובר על הצבעה.

רוני בר-און: גם הצבעה היא סופר מהותית כאשר מדובר על הדבר הכי חשוב בעבודת הכנסת, על הסרת חסינות של חבר כנסת.

עו"ד רז נזרי: אני מבקש להזכיר שבהצבעה הקודמת גם היועץ לא היה, כי נמסר שאין צורך שהוא יגיע להצבעה.

רוני בר-און: כך או כך, אנחנו עוברים להצבעה.

רוני בר-און: ההצבעה היא על עניין הסרת החסינות.

נסים זאב: אני מבקש לשמוע את עורך הדין ואת עמדתם.

רוני בר-און: לא, אין עמדה.

רוני בר-און: הם אמרו את עמדתם בבית המשפט העליון.

נסים זאב: אני מבקש לשמוע את עמדתם פה.

רוני בר-און: תודה רבה, אתה לא מנהל את הישיבה.

נסים זאב: אבל, זכותי לדעת, זכותי לשמוע.

רוני בר-און: לא סלח לי, אין לך זכות.

רוני בר-און: עמדתם הובעה בצורה הברורה ביותר בישיבה הקודמת, ועמדתם הובעה בצורה הברורה ביותר בדיון בבג"ץ.

יחיאל חזן: אני איעתר לבקשתו של חברי חבר הכנסת זאב ובשתי מילים יסביר עורך הדין מהי הסיבה שאני בכל זאת עומד על כך שאני רוצה שיסירו את חסינותי וללכת לבית המשפט.

רוני בר-און: עו"ד בומבך, אני מבקש ממך לומר שלושה משפטים.

רוני בר-און: אני לא רוצה לפתוח עכשיו את הדיון.

רוני בר-און: הדיון קבוע להצבעה.

עו"ד אילן בומבך: חבר הכנסת חזן, כמו שאמר יושב-ראש הוועדה, מעוניין להסיר את העננה שרבצה מעל ראשו.

עו"ד אילן בומבך: הוא אמר בעבר, הוא אומר גם היום: "אני מבקש להסיר את החסינות".

עו"ד אילן בומבך: הוא דבק בעמדתו גם בפני בג"ץ.

עו"ד אילן בומבך: יש אדם שרוצה להסיר את החסינות, יש אדם שבא ומבקש שתסירו לו.

עו"ד אילן בומבך: אומנם הכנסת היא ריבונית והיא יכולה להחליט לא להסיר את החסינות.

עו"ד אילן בומבך: עם זאת, לטענתנו למרות שכתוב שהכנסת רשאית, ועדת הכנסת רשאית להסיר את החסינות, אנחנו טוענים שבמצבים מסוימים וזה המצב שלפנינו, הכנסת אפילו חייבת לעשות את זה.

עו"ד אילן בומבך: ברגע שחבר הכנסת מבקש את זה משתנה המאזן החוקתי.

עו"ד אילן בומבך: הוא רוצה להסיר את החסינות, הוא בטוח שהוא יוציא את צדקתו לאור.

עו"ד אילן בומבך: אני חושב שבפעם שעברה קיימה הכנסת דיון רציני, דיון יעיל.

עו"ד אילן בומבך: בהזדמנות זאת אני גם רוצה לדחות את הביקורת שנמתחה על ועדת הכנסת על אופי הדיון שלה, כיוון שהיה דיון לגופו של עניין וכך צריך לראות את הדברים.

אהוד יתום: חבל שזה לא היה מלכתחילה.

רוני בר-און: תודה רבה, עו"ד בומבך.

רוני בר-און: אני רוצה להזכיר לכם שרשימת חברי הוועדה הדנים בעניינו של חבר הכנסת חזן נפתחה ונסגרה בתחילת הדיון.

רוני בר-און: מצביעים רק חברי הוועדה שאני מקריא כרגע.

רוני בר-און: ההצבעה היא על הסרת החסינות.

רוני בר-און: מי שהוא בעד החסינות הסרת החסינות מצביע בעד.

רוני בר-און: מי שהוא נגד הסרת החסינות מצביע נגד.

רוני בר-און: אני מזכיר לכם שלהבדיל מהמקרה שבו אנחנו מחליטים בוועדה שלא להסיר את החסינות, כאשר אנחנו מחליטים להסיר את החסינות, העניין הזה כפוף להודעה במליאה.

רוני בר-און: ההצבעה מתחילה ואני מבקש לא לדבר באמצע ההצבעה.

רוני בר-און: רוני בר-און - בעד רוחמה אברהם במקום גדעון סער - אינה נוכחת מיכאל איתן -אינו נוכח אהוד יתום במקום עומרי שרון - בעד ענבל גבריאלי - בעד יולי אדלשטיין- בעד אלי אפללו במקום מיכאל גורלובסקי - בעד דניאל בנלולו - אינו נוכח מיכאל מלכיאור במקום דליה איציק - בעד דני יתום - בעד שלום שמחון- אינו נוכח רוני בריזון - בעד רשף חן - אינו נוכח נסים זאב במקום יאיר פרץ - נמנע יצחק כהן - אינו נוכח אליעזר (צ'יטה) כהן - אינו נוכח שאלום יהלום - אינו נוכח אבשלום וילן במקום זהבה גלאון - בעד מאיר פרוש - אינו נוכח מוחמד ברכה במקום אחמד טיבי - אינו נוכח דוד טל במקום עמיר פרץ - אינו נוכח 9 חברי כנסת הצביעו בעד, 1 נמנע, 11 אינם נוכחים.

רוני בר-און: בכך החליטה ועדת הכנסת ליטול את חסינותו של חבר הכנסת יחיאל חזן.

רוני בר-און: העניין יבוא למליאה להודעה.

רוני בר-און: אנחנו מאחלים לחבר הכנסת חזן בהצלחה, תודה רבה.

רוני בר-און: קביעת ועדות לדיון בהצעות חוק

רוני בר-און: הנושא הראשון הוא הצעת חוק רישוי עסקים (תיקון-עשיית נקב בגוף), התשס"ד-2003 של חברת הכנסת גילה פינקלשטיין וקבוצת חברי כנסת.

רוני בר-און: האופציות הן להעביר את החוק לדיון בוועדת הפנים ואיכות הסביבה או לוועדת החוקה, חוק ומשפט, או לוועדת העבודה, הרווחה והבריאות.

רוני בר-און: מה את מבקשת חברת הכנסת פינקלשטיין?

גילה פינקלשטיין: ועדת הרווחה.

רוני בר-און: האם ישנן הצעות אחרות?

נסים זאב: האם אפשר לבקש את ועדת החוקה?

רוני בר-און: למה?

רוני בר-און: יש בזה בכל אופן איזה צד יותר סוציאלי, חינוכי.

רוני בר-און: זה לא חוק טכני.

רוני בר-און: זה חוק שעניינו זכויות של קטין לעשות בגופו מה שהוא רוצה, או זכות ההתערבות של ההורים שלו בהתנהלות שלו כלפי הגוף שלו.

רוני בר-און: בואו נעביר את זה לוועדת העבודה.

רוני בר-און: אם זריקה זה בריאות, אז נקב בגוף הוא לא בריאות?

רוני בר-און: מי בעד להעביר את זה לוועדת העבודה, הרווחה והבריאות?

רוני בר-און: מי נגד?

רוני בר-און: אני קובע שזה עבר לוועדת העבודה והרווחה.

רוני בר-און: ההצעה השנייה היא הצעת חוק הבחירות לכנסת(נוסח משולב)(תיקון-התפלגות של סיעה), התשס"ד-2003 של חבר הכנסת גדעון סער (פ/1587).

רוני בר-און: ההצעות היו לוועדת החוקה, חוק ומשפט או לוועדת הכנסת.

רוני בר-און: באופן מאוד מובהק אני חושב שזה עניינה של ועדת הכנסת לכל דבר ועניין ואני מציע שזה יעבור לוועדת הכנסת.

רוני בר-און: מי בעד?

רוני בר-און: מי נגד?

רוני בר-און: קבענו שזה עבר לוועדת הכנסת.

רוני בר-און: קביעת ועדת לדיון בהצעות לסדר היום

רוני בר-און: הנושא הבא הוא קביעת ועדות לדיון בהצעות לסדר היום הבאות: "מצוקת הרשויות המקומיות.

רוני בר-און: אי תשלום משכורות", מטעם חברי הכנסת ענבל גבריאלי ואילן ליבוביץ.

רוני בר-און: ההצעות היו לוועדת הכספים או לוועדה משותפת של כספים ופנים ואיכות הסביבה.

ענבל גבריאלי: ועדת הכספים.

רוני בר-און: בבקשה.

רוני בר-און: מי בעד ועדת הכספים ירים את ידו?

רוני בר-און: מי נגד?

רוני בר-און: מי נמנע?

רוני בר-און: אני קובע שברוב דעות נגד דעתו החולקת של חבר הכנסת טיבי זה הועבר לוועדת הכספים.

רוני בר-און: הנושא הבא הוא יחסי ישראל עם סוריה ולוב של חברי הכנסת גילה פינקלשטיין, אריה אלדד.

רוני בר-און: ההצעות שהיו, שר החוץ הציע להעביר את הנושא לוועדה, לא ציין לאיזו ועדה.

רוני בר-און: חברי הכנסת פינקלשטיין ואלדד הסכימו עימו, אך גם הם לא ציינו איזה ועדה.

רוני בר-און: לכן, זה הועבר לוועדת הכנסת.

רוני בר-און: אני חושב שזה שייך לוועדת החוץ והביטחון.

רוני בר-און: מי בעד?

רוני בר-און: מי נגד?

רוני בר-און: אני קובע שזה עבר לוועדת החוץ והביטחון.

רוני בר-און: הצעה לתיקון תקנות הכנסת בנושא הבעת אמון ואי אמון בממשלה

רוני בר-און: הנושא הבא הוא הבעת אמון ואי אמון בממשלה הצעה שעניינה יוזמה של היועצת המשפטית ושל מחלקת הייעוץ המשפטי.

רוני בר-און: חברת הכנסת דליה איציק, בבקשה.

דליה איציק: אני קראתי את ההצעה של היועצת המשפטית לכנסת, ואני מוכרחה לומר בכל הכבוד הראוי, שאני לא הבנתי מה זה עניינה.

דליה איציק: אולי אני אשכנע אותך שההצעה הזו ראויה שהיא תיבדק כמי שמציעה לא משהו פורמלי אלא כבת הבית הזה.

דליה איציק: אנה שניידר היא בת הבית הזה בהיותה היועצת המשפטית והיא רוצה לייעל את עבודת הבית.

דליה איציק: אני סבורה שיש פה אלמנטים פוליטיים, לא במובן המפלגתי של המילה.

דליה איציק: אין צל של ספק שההצעות שלה הן הצעות פוליטיות שהן אינן מעניינן של הייעוץ המשפטי של הכנסת.

דליה איציק: בכל מקרה, אני חושבת שהנוהל והנוהג, גם היחסים שיש איתך כאן, היו מחייבים דיון מקדים כדי לראות את ההשלכות שיש לעניין הזה, ויש לו השלכות.

דליה איציק: אני סבורה שטוב היה גם אם יושב ראש הכנסת היה מקיים דיון ושיהיו שמונה, עשר עיניים של אותם גורמים רשמיים בבית הזה יחד עם יושב ראש הכנסת.

דליה איציק: יש פה הצעות מרחיקי לכת, הצעות שאני רואה בהן ניסיון לצמצם את מרחב המחיה של האופוזיציה שהוא גם כך כמעט ואיננו קיים.

דליה איציק: לפיכך, אני מאוד מבקשת ממך שתקיים דיון כמו שאתה יודע לעשות, בחדרך בשקט כדי שהדברים לא יתגלגלו כאן ושהם לא יגיעו למצב כשכל אחד מתחפר בעמדתו ויוצרים יחסים שאני חושבת שאפשר היה למנוע אותם.

רוני בר-און: הטענה שההצעה המוצעת היא פוליטית היא קשה מבחינתי כשהיא מופנית אל יועצת משפטית.

רוני בר-און: אבל, היא לגיטימית.

רוני בר-און: אני לא יכול למנוע ממך לטעון אותה.

רוני בר-און: אני חושב שמקום בירור הטענה הוא בדיון בוועדה.

רוני בר-און: ההצעה הזו הוצעה שבועיים אחרי שהכנסת ה-16 נתכנסה והיא הונחה על שולחנכם.

רוני בר-און: זאת אומרת, היא לא איזה output של ההתנהלות שלנו פה בשנה האחרונה.

רוני בר-און: זה היה צורך של הייעוץ המשפטי מייד עם פתיחת דיוניה של הכנסת השש-עשרה, וכך הדברים הוצגו.

רוני בר-און: פעם אחר פעם אנחנו דוחים את זה.

רוני בר-און: אם היה מקום, אם היה למישהו רצון או צורך אמיתי לעשות איזשהו דיון מוקדם בלשכת היושב ראש, בלשכתי, אני בוודאי לא הייתי חוסם את זה.

רוני בר-און: הטענות הן טענות.

רוני בר-און: אני לא אמנע ממך לטעון כל טענה שאת חושבת שהיא מתערבת בעניינים לא לה, ושיש פה איזשהו אספקט של ראייה פוליטית של הדברים.

רוני בר-און: אבל, אנחנו צריכים לקיים את הדיון הזה.

דליה איציק: אני לא מאשימה אותה במפלגתיות.

דליה איציק: מובן פוליטי במובן האחר, לא במובן המפלגתי של המילה.

רוני בר-און: אני מציע שנשמע אותה.

רוני בר-און: אני לא אומר שאנחנו יוצאים מפה היום עם החלטה, עם איזה מעשה חקיקה.

רוני בר-און: אם יהיה צורך לעשות עבודה מאחורי המסך, אנחנו נעשה אותה.

רוני בר-און: אני מתנהל עם זה בקנה כמעט שנה.

רוני בר-און: אם יועצת משפטית הציעה לי הצעה לדיון והציעה לי הצעה לתיקון תקנון, אני לא יכול על סמך דעתי לעשות לזה overruling ולדחות את זה עד שהכנסת תתפזר.

רוני בר-און: נשמע את הדעות, נשמע אותה, נשמע את החברים.

רוני בר-און: אם נצטרך עוד איזשהו תהליך, נקיים אותו.

אבשלום וילן: אולי כדאי לעשות שיפוט מוקדם של ההצעה בפורום לא פורמלי, יושב ראש הכנסת?

רוני בר-און: אני לא יודע לעשות את זה.

דליה איציק: בכל פעם שעשית את זה גם העלאת בהחלט דברים ראויים.

דליה איציק: רוני, אני לא מציעה לקיים את הדיון הזה.

דליה איציק: אני חושבת שזה לא נכון.

דליה איציק: אני גם מציעה לך להסתכל עליו, הוא בהחלט מרחיק לכת.

דליה איציק: היום זה אתה, מחר זה אני.

רוני בר-און: דליה, אני אומר לך שאין לי עוד עמדה בעניין הזה.

רוני בר-און: את יודעת שאני לא אתן יד לשום מארב פוליטי לא בהרכב המשתתפים הזה וגם לא בהרכב משתתפים אחר.

רוני בר-און: עד שכולם יאמרו שהדיון גם בשאלות היסוד אם כן לקיים דיון או לא לקיים דיון, או כן לקיים הצבעה או לא לקיים הצבעה בוועדה, לא ימוצה עד תום בכל הפורומים, לא אביא את זה למקום שבו יחתכו הדברים.

רוני בר-און: אבל, אני לא רואה פסול בזה שלפחות היועצת המשפטית תציג את זה.

רוני בר-און: אני מרגיש חובה כי הנייר הזה שוכב על שולחני כמעט 11 חודש ופעם אחר פעם אני מנסה לקיים דיון, ופעם אחר פעם אומרים לי: "עוד לא בשל, עוד לא בשל".

רוני בר-און: אני לא רואה שאיזשהו תהליך הבשלה חיצוני שקורה פה להמשיך.

רוני בר-און: מחר יאשימו אותי שיש לי איזה צביעה פוליטית.

רוני בר-און: להערכתי לא יקרה שום דבר שיהיה בלתי הפיך אחרי שנקיים את ההתחלה של הישיבה היום.

אחמד טיבי: בדרך כלל חלק מהדברים בעבודת חברי הכנסת מבוצעים שלא על-פי רוב ומיעוט, כאשר הצעה מסוימת באה לוועדת הכנסת היא יוצרת דינמיקה, מציאות של דבר שהולך ומתקדם.

אחמד טיבי: דליה אמרה שזה מסוג הנושאים שקודם דנים בהם או אצלך בחדר או אצל היושב ראש בחדר, מגיעים להסכמות או שלא מגיעים להסכמות וזה עוד לפני שהנושא נכנס לקרוסלה או לתהליך.

רוני בר-און: חבר הכנסת טיבי, אני לא רואה בזה שום מסלול קידום, או שום כן שיגור שאין ממנו דרך חזרה.

רוני בר-און: האם אתה רוצה שכולנו עכשיו נעבור לחדר שלי?

רוני בר-און: מבחינתי, לדידי, זה בדיוק כמו דיון ההכנה המוקדם.

רוני בר-און: אני לא רואה בזה שום upgrading של התהליך, ואני חושב שהוכחתי את זה.

רוני בר-און: אם יגיע מצב שבו נצטרך להסיר את זה מסדר יומה של ועדת הכנסת, נסיר את זה.

רוני בר-און: כפי שהעלנו את זה, נסיר את זה.

רוני בר-און: אני נותן לכם את דיברתי לעניין הזה כיושב ראש הוועדה.

רוני בר-און: אנה, בבקשה.

אנה שניידר: הצורך בתיקון תקנון נולד כתוצאה מחוק יסוד: הממשלה החדש שקובע בסעיף 28 לחוק היסוד הוראות חדשות בקשר לאי אמון.

אנה שניידר: אני סברתי שאין זה מצב תקין מבחינה משפטית שיש תיקון או יש חוק-יסוד חדש בנושא אי אמון והוראות התקנון אינן מתאימות לאותם הסדרים שנקבעו בחוק היסוד.

אנה שניידר: ולכן כל מה שאנחנו עשינו, ביקשנו להתאים את הסעיף בתקנון להוראות החדשות בחוק היסוד.

אנה שניידר: תוך כדי העניין, אני הצעתי במרץ 2003 לשקול כמה שיקולים שקשורים בעניין.

אנה שניידר: כמובן שהוועדה סוברנית לשקול אותם או לא לשקול אותם, אין פה שום התערבות פוליטית מצידי.

אנה שניידר: מעבר לכך, בעקבות הישיבה של ועדת הכנסת מיום 30 בדצמבר, הגשנו לכם הצעה לנוסח חדש של סעיף 36 לתקנון שדן בהצעות להבעת אי אמון.

אנה שניידר: הנוסח הזה כפי שאני מבינה, הופץ על-ידי יושב-ראש ועדת הכנסת לחברי הוועדה לפני הדיון.

אנה שניידר: כל מה שאנחנו מציעים כמו בכל מצב אחר שבו אנחנו רואים צורך לתקן תקנון, אנחנו מציעים בפני ועדת הכנסת את ההצעה שלנו.

אנה שניידר: כמובן שהוועדה סוברנית להחליט אם לקבל את ההצעות או לא לקבל את ההצעות.

אנה שניידר: אני מבקשת כרגע לקרוא לכם את ההצעה ואתם תחליטו אם אתם רוצים להמשיך לדון בה או לא להמשיך לדון בה.

אבשלום וילן: אדוני היושב ראש, יש פה בעיה עקרונית.

רוני בר-און: אני כבר יכול לומר לך שחלק מהדברים שמופיעים במסגרת הצעות היו לא מקובלים עליי, מכסות ודברים כאלה, גם אם לפעמים זה נראה יותר מידיי.

רוני בר-און: בשבוע שעבר הייתה הצבעת אי אמון, מה יחדשו היום בהצעות אי אמון?

דליה איציק: אתה לא מבין שאי אמון זה מכשיר שלנו?

רוני בר-און: אני מבין.

דליה איציק: הבית הזה מסורס, תראו מה קרה לו?

דליה איציק: שיהיו בו ויכוחים, אני כל כך מתגעגעת לימים בהם בני בגין היה חבר הבית.

רוני בר-און: את לא רק מתפרצת לדלת פתוחה, את גם עוקרת את הדלת הפתוחה תוך ההתפרצות הזאת.

רוני בר-און: אני אמרתי שאני לא אתן יד שבמסגרת של תקנון יחסמו איזשהן אופציות מהאופוזיציה להשמיע את דברה.

רוני בר-און: אבל, צריך לבדוק את העניין הזה, צריך לשמוע.

דלית דרור: ברמה העקרונית, נושא הצבעת אי אמון השתנה.

דלית דרור: חל שינוי משטרי בחוק-יסוד: הממשלה החדש ישן.

דלית דרור: אבל, יחד עם החזרה למשטר הפרלמנטרי שונה נושא אי אמון כך שיש לנו היום אי אמון קונסטרוקטיבי, יצור חדש, שמשמעותו שלהצבעת אי אמון יש תוכן פוזיטיבי.

דלית דרור: זה לא רק נגד הממשלה, אלא זו הצעה לממשלה אלטרנטיבית.

דלית דרור: זה התאחדות של חברי כנסת לגבי מיהו המועמד שעליו מבקשים מהנשיא להטיל להרכיב ממשלה חדשה.

דלית דרור: לכן, התקנון כפי שהוא היום הוא איננו מתאים, כי הצבעת אי אמון היום היא עם תוכן שבו מבקשים להטיל להרכיב ממשלה.

דלית דרור: זה לא דרך להקדים דיונים או לדחות את הדיונים.

רוני בר-און: כל מציע אי אמון מביא היום הסכמת מועמד, אנחנו נוהגים כך.

רוני בר-און: עד שאתם מתקנים את זה, אולי שכחתם לתקן קצת את סעיף 38?

דלית דרור: קודם היה עוד איזשהו היגיון שאנחנו אומרים שמדביקים אי אמון לאיזשהי הצבעה אחרת.

דלית דרור: אומרים שההצבעה הזאת מבטאת מדיניות ממשלה כזאת שהכנסת איננה מסכימה איתה, ולכן אין לתמוך בממשלה.

דלית דרור: אבל, עכשיו אי האמון הוא מנותק.

דלית דרור: הוא למעשה הצעה לממשלה אלטרנטיבית.

דלית דרור: זה היה הרעיון שהיה בחוק-יסוד: הממשלה החדש.

רוני בר-און: הרי הפרקטיקה היום היא שכשמישהו עולה ומציע אי אמון הוא אומר: "פלוני הסכים".

רוני בר-און: האם כשנעשה את זה בכתב זה כבר יתקן את זה?

רוני בר-און: תעני לי על השאלה הזאת למה אנחנו עוברים על החוק?

דלית דרור: התקנון לא מתאים.

אבשלום וילן: הייעוץ המשפטי מתוך רצון כנה לתקן תקנון, למעשה בא ואומר דברים שהם בתחום ההתנהלות שבין האופוזיציה לקואליציה.

אבשלום וילן: למעשה, מבלי שהייעוץ המשפטי מתכוון, הוא מציע להצר את סמכויות האופוזיציה.

רוני בר-און: במה?

רוני בר-און: תהיה ספציפי.

אבשלום וילן: לדוגמא, כאשר אומרים שצריך לשקול את כמויות האי אמון של סיעה.

רוני בר-און: מכסות לא מופיע פה.

אנה שניידר: זה לא מופיע פה.

רוני בר-און: חברים, אתם דוהרים קדימה מדיי.

רוני בר-און: אני הרי הקדמתי ואמרתי כמה דברים בעניין.

דלית דרור: אני גם לא התייחסתי למכסות, אני התייחסתי למהות של הצבעת אי אמון.

רוני בר-און: אם אנחנו באמת מתנהלים נוכח שינוי המשטר ונוכח שינוי חוק-היסוד כשהתקנון לא מתאים, אני רוצה לתקן את זה.

רוני בר-און: אני לא אקח בהזדמנות הזאת של התיקון ואדרוס את האופוזיציה במובן של המכסות ובמובן של הצבת תנאים שהאופוזיציה לא יכולה לעמוד בהם.

רוני בר-און: אני רוצה לעשות במידת האפשר איזשהי סינכרוניזציה בין המצב החדש ששיטת הבחירה וגם שיטת הבעת אי האמון של ראש הממשלה התחלפה מהעניין האישי לעניין הפרלמנטרי וחוק- היסוד, להתאים אותו לתקנון.

רוני בר-און: זה שינוי שהוא קוסמטי ואנחנו כבר נוהגים על פיו.

רוני בר-און: זאת אומרת שהמציאות שאנחנו יצרנו מקדימה את תיקון התקנון.

רוני בר-און: עם זה הרי אין לכם בעיה, כי אתם חיים עם זה כבר שנה, והעובדה היא שאתם מגישים שבוע אחר שבוע.

רוני בר-און: אני לא אדון בעניין המכסות עד שלא תיעשה עבודה מאחורי המסכים שעליה דיברתי.

אנה שניידר: בנוסח זה לא מופיע בכלל.

רוני בר-און: דלית, הרי אנחנו חיים לפי הסיטואציה הזאת.

רוני בר-און: כשעולה דליה איציק ומספרת למה צריך לגרש את אריק שרון, היא אומרת שחבר הכנסת פרס או פלוני או אלמוני הסכים.

שאול יהלום: האם היא חייבת להודיע את השם?

רוני בר-און: כן, ודאי.

רוני בר-און: זה החוק.

רוני בר-און: רק אומרים לך שהתקנון עוד לא יצר את זה.

דלית דרור: מה שקובע היום סעיף 28 לחוק-היסוד זה שהכנסת יכולה לבקש מהנשיא להטיל את הרכבת הממשלה על חבר כנסת אחר, לא ראש הממשלה המכהן.

אנה שניידר: שהסכים לכך בכתב.

רוני בר-און: האם את רוצה את דרישת הכתב עוד לפני הדיון על הבעת אי אמון?

רוני בר-און: אומר לך אבו: למה צריך שזה יהיה בכתב?

רוני בר-און: בשביל מה צריך את כל העניין הזה?

רוני בר-און: אני מציע את חבר הכנסת וילן ובנס קרה שהממשלה נפלה.

רוני בר-און: צריך ללכת עכשיו לנשיא וחבר הכנסת וילן נותן מכתב.

אבשלום וילן: לפי התיקון שאתם הצעתם - - -

אנה שניידר: עוד לא הצענו, תקרא את הנוסח.

אנה שניידר: זה נוסח מ-30 לדצמבר שאנחנו מציעים נוסח לתיקון.

אנה שניידר: רק את זה צריך לקרוא.

אבשלום וילן: אדוני היושב ראש, האם אתה יודע שאם אני רוצה היום לסיעה קטנה בת שישה חברים להכריז אי אמון בהצעת חוק בקריאה שלישית, אז לפי ההצעות האלה אני לא יכול?

רוני בר-און: אבל, עוד לא קיבלנו את ההצעות האלה.

דלית דרור: אבל היום האמון, כפי שאני מבינה אותו, הוא דבר הרבה יותר רציני.

דלית דרור: זה לא דרך לדחות הצבעות או להקדים הצבעות.

דלית דרור: אגב, התיקון שצריך לעשות גם שולל מהקואליציה את האפשרות לקבוע שהצבעה מסוימת היא הצבעת אמון.

דלית דרור: אני חושבת שכל נושא אי האמון מקבל פרצוף חדש, וזה לא דרך לא לדחות הצבעות ולא להקדים הצבעות ולא הזדמנויות דיבור.

רוני בר-און: על מה את מסתכלת?

דלית דרור: על סעיף 28 לחוק-יסוד הממשלה: החדש.

דלית דרור: הוא שונה והוא חדש במשטרנו.

דלית דרור: הוא קובע שהכנסת יכולה לבקש מהנשיא להטיל את הרכבת ממשלה על חבר כנסת פלוני שהסכים לכך בכתב.

רוני בר-און: עם אי אמון או בלי אי אמון, האם זה לא מעניין בכלל?

אנה שניידר: לא, הכנסת רשאית להביע אי אמון.

דלית דרור: הכותרת היא הבעת אי אמון, אבל המשמעות היא שמציעים לנשיא אפשרות להקים ממשלה אלטרנטיבית לממשלה המכהנת.

דלית דרור: זה בעל תוכן פוזיטיבי, לא רק נגטיבי, שלילי, נגד הממשלה המכהנת, אלא מי צריך להרכיב את הממשלה האלטרנטיבית.

דלית דרור: להבנתי, בזה השתנה כל מושג אי האמון במדינת ישראל.

דלית דרור: זה לא יכול להיות יותר דרך רק בשביל לדבר או רק בשביל להקדים דיונים או רק בשביל לדחות דיונים.

דני יתום: זה לא רק בשביל זה, אבל זה גם בשביל זה.

דלית דרור: עד עכשיו האופוזיציה רוצה לדחות דיונים, והקואליציה אז אומרת שהיא תכריז על ההצבעה הזאת כהצבעת אמון ודווקא נקדים ולא נדחה.

דני יתום: אבל, את מרחיבה את הדיון.

דני יתום: לא מדובר כאן על שינוי סעיף 38.

דלית דרור: הנושא היום כפי שאני מבינה, הוא איך להתאים את התקנון לסעיף 28 הנוכחי בחוק -יסוד: הממשלה.

רוני בר-און: דווקא מה שהציעה אנה שניידר בתיקון סעיף 34 ובסעיף 36, הם דברים לחלוטין שונים.

רוני בר-און: אני לא מסכים איתך, למרות מה שאת אומרת שהוא דבר חשוב.

דלית דרור: אני חושבת שהצבעת אי אמון צריכה להיות הצעת סעיף לסדר היום.

דלית דרור: היא לא צריכה להיות בסיום דיון או איזה הצבעה אחרת.

דני יתום: אבל, פה מוצע דבר חדש לגמרי.

דני יתום: זה לא ממין הדיון.

רוני בר-און: נכון שזה לא ממין הדיון, אבל הוא לא לגמרי פסול בעיניי.

רוני בר-און: מערכתית, הדבר שאומרת דלית הוא מאוד חשוב, למרות שאני לא בטוח שאני נוטה להסכים איתה שפה הסוף מלמד על התחלה, שבמובן זה שמייד בסוף כל הצעת אי אמון צריך ללכת עם הצעה לנשיא, פוסל את כל הדיונים לכאורה שהם רק מה שנקרא דיוני התרסה.

דלית דרור: אבל, לא צריך להדביק את זה לנושא אחר.

דלית דרור: למשל, כשמצביעים על חוק הירושה ואז האופוזיציה אומרת:

דלית דרור: אנחנו מבקשים לראות בזה הצבעת אי אמון, ואז הממשלה או קואליציה אומרת: לא אנחנו מבקשים לראות בזה הצבעת אמון.

דלית דרור: זה לא שייך.

רוני בר-און: כן, אבל זה לא הדברים שאנה שניידר.

רוני בר-און: זה בוודאי הרבה יותר מעמיק והרבה יותר מרחיב, ובאמת טעון עבודת הכנה אחרת.

רוני בר-און: חבר הכנסת דני יתום, בבקשה.

דני יתום: השאלה היא, מהו נשוא הדיון היום?

דני יתום: אם אנחנו פותחים את כל העניין כולו אז תן לנו זמן, אנחנו נעיין מחדש בכל העמודים ובכל הסעיפים הרלוונטיים.

דני יתום: אם מדובר אך ורק על חלק צר של העניין, אותו חלק שאנה שניידר מתבקשת להתייחס אליו, קרי בעיקר סעיף 36, אז זה דבר אחר לגמרי, כיוון שמה שעולה כאן זה הסתכלות אחרת לחלוטין על מוסד אי האמון או מוסד האמון.

דני יתום: זה דבר שאנחנו צריכים להחליט אם אנחנו נכנסים אליו או לא נכנסים אליו.

דני יתום: אם נכנסים אליו אז לא רק שהוא מחייב הכנה, לדעתי הוא מחייב מעבר להכנה.

דני יתום: הוא מחייב לימוד הנושא הנוכחי, הוא מחייב הצעות חלופיות, דיון עמוק מאוד.

רוני בר-און: אני דווקא מסתכל על זה מכיוון אחר.

רוני בר-און: אם פעם יקרה לכם נס והאי אמון שלכם גם יתפוס, אז היא אומרת שאתם תימצאו, סליחה על הביטוי, עם המכנסיים למטה, כי אין לכם לאן לקחת את זה הלאה.

דני יתום: זה לחלוטין לא נכון.

דני יתום: אני לא מקבל את שני הדברים.

דני יתום: ראשית, זה לא יהיה נס.

דני יתום: זה יקרה וזה לא יהיה נס.

דני יתום: שנית, שנית, אני לא מקבל את זה שלא יהיה מאיפה לקחת את זה כיוון שזה בכלל לא רלוונטי לעניין, זה לא שייך.

דני יתום: המנגנון של היום יודע להגיד בדיוק לאן לקחת את זה.

דני יתום: לא זו הנקודה.

רוני בר-און: מה שאומרת דלית דרור הוא שהעניין הזה הוא מדיי רציני.

רוני בר-און: יש לו תוצאה רצינית ולכן ההתחלה שלו לא יכולה להיות הזילות שבה נוהגים היום במילים אמון או אי אמון.

רוני בר-און: זאת אומרת, התוצאה של העניין הזה יותר מדיי רצינית.

רוני בר-און: אבל אני אומר לך עוד הפעם, אני לא בטוח שזו הנקודה הראשונה שבה אני רוצה להתחיל בכל ההסתכלות שלי על ה-abuse שעושים לתקנון בשימוש במליאה, הטכניקה שאנשים עולים להתנגד ותומכים בעד או קונים את ההתנגדות רק ככרטיס כניסה למיקרופון, והדברים האחרים שנעשים.

רוני בר-און: או שמביאים את ראש הממשלה בארבעים חתימות לדיון חברתי-מדיני, ומדברים רק על ספקטור והחקירות.

רוני בר-און: יש עוד כברת דרך לעשות בכל מה שקורה במליאה ב-abuse של התקנון.

אבשלום וילן: בכל קריאה ראשונה יש לך את זה.

רוני בר-און: האם אתה חושב שזה משמח אותי?

רוני בר-און: זה לא משמח אותי.

רוני בר-און: אנחנו נתקעים פה לשעות על שעות ואנחנו לא הולכים לשום מקום, העבודה לא מתקדמת.

רוני בר-און: אני מסכים לדברים של המולך הזה המקודש של זכות הדיבור וזכות הצעקה וזכות האופוזיציה והקואליציה הדורסת, אבל איפה?

רוני בר-און: לאן נגיע?

רוני בר-און: בסופו של דבר גם העבודה שלך וגם העבודה של דני ושלי נתקעת, כי כל הדברים האלה נדחפים.

רוני בר-און: הזמן פה הוא לא בלתי מוגבל.

אבשלום וילן: השאלה היא, האם אתה לדוגמא יכול לחייב חברי כנסת לדבר לעניין?

רוני בר-און: אני חושב שכן.

סגן מזכיר הכנסת דוד לב: התקנון שונה ונקבע שחייבים לדבר כנגד החוק, ולא לדבר סתם כך.

רוני בר-און: בסדר, אבל יש פה אבסורדים נוראיים.

רוני בר-און: אני העלאתי את האבסורד הזה.

רוני בר-און: כלומר, הצעת חוק בהסכמת הממשלה, כשאתה מציע מהמקום יש לך דקה.

רוני בר-און: למתנגד יש שלוש דקות.

רוני בר-און: על התזה מדברים דקה, אבל על האנטי תזה מדברים שלוש דקות

סגן מזכיר הכנסת דוד לב: הוא עולה לבמה.

רוני בר-און: ולבמה.

רוני בר-און: הרי הדברים האלה הם נגד השכל.

רוני בר-און: בסופו של דבר אנחנו רואים מה שקורה פה.

רוני בר-און: אנחנו יושבים פה ואנשים לא באים להצעות לסדר, זה נמרח ונמרח.

רוני בר-און: יש פה תנועת מלקחיים, אפשר לתקוף את העניין הזה.

רוני בר-און: זה כמובן output של רצון טוב כי בסופו של דבר זה בא להצבעה, כולם יצביעו על זה.

רוני בר-און: לא אריה יכפה את זה, ולא היושב ראש יכפה את זה, ואף אחד אחר לא יכול לכפות את זה.

רוני בר-און: זו צריכה להיות הסכמה והסכמה צריכה לבוא משני כיוונים.

רוני בר-און: פעם אחת על דיון מהסוג הזה, התאמת תקנון לסיטואציה.

רוני בר-און: ופעם שנייה, הייתי אומר אפילו בקוד האתי ובדיונים של הקוד האתי.

רוני בר-און: אחרי שנגמור עם חלק המבוא, נרד למטה ברשימה וזו תהיה עבירה על הקוד האתי לעשות abuse לתקנון.

אבשלום וילן: אדוני היושב ראש, אתה מעלה פה בוועדת הכנסת סוגיות מאוד מאוד כבדות.

אבשלום וילן: אני נמצא פה חמש שנים ומהיום הראשון אני חושב איך קורה שבהצעת חוק בקריאה ראשונה אנשים לא מדברים על החוק אלא על כל מה שבא להם.

אבשלום וילן: ככל שאני חושב על זה יותר, אני לא מוצא לזה פתרון.

אבשלום וילן: אני פעם ישבתי וספרתי ולא היה אחד, פרט למציע, יושב-ראש הוועדה או זה שהציע את החוק, כל השאר דיברו מה שבראש שלהם.

רוני בר-און: למה אתה אומר שזה דבר לא פתיר?

רוני בר-און: אני חושב שזה כן דבר פתיר.

אבשלום וילן: לחייב חברי כנסת לדבר לעניין, זה דבר כמעט בלתי אפשרי.

סגן מזכיר הכנסת דוד לב: תראה את סעיף 67 לתקנון.

רוני בר-און: אני רוצה לקרוא לך סעיף 67 שהפנה אותי דוד לב.

רוני בר-און: "חבר הכנסת שאינו מדבר לעניין הנושא או ממשיך לדבר על אף שהיושב ראש הודיע לו שזמנו נגמר או פנה אליו, יעיר לו היושב ראש.

רוני בר-און: " "(ב) המשיך חבר הכנסת לנאום אחרי שהיושב ראש הפסיק אותו או לא ציית להערת היושב ראש, רשאי היושב ראש להפסיק את רישום דבריו, ורק אם נגמר זמנו, גם לסגור את המיקרופון".

רוני בר-און: אני הייתי מרשה לו גם לסגור את המיקרופון, אבל אז אנחנו צריכים עשרה הרכבים של ועדת האתיקה.

אבשלום וילן: אדוני, זו תהיה גזירה שהציבור לא עומד בה.

דני יתום: העניין הוא לא זה.

דני יתום: העניין הוא שאפשר לחבר כל דבר לכל דבר.

רוני בר-און: אני דיברתי היום ברדיו על הצעת היושב ראש לאסור פאלפונים במליאה.

רוני בר-און: דיבר שם טאלב אלסאנע על זה שאין להם דרך ושהם מוכרחים להיות מתוקשרים.

רוני בר-און: שאל אותי המראיין: האם זה הנושא הכי חשוב על סדר יומה של הכנסת?

רוני בר-און: אני אמרתי: לא, זה לא הנושא.

רוני בר-און: אבל זו טענה שכל פעם מעלים.

רוני בר-און: יש חמישים נושאים וכשאנחנו מעלים את הנושא הראשון אומרים לנו שזה לא הכי חשוב והנושא נדחה.

רוני בר-און: אנחנו כל הזמן משחקים בסירקולציה הזאת שאף נושא לא מספיק חשוב כדי להיות הראשון.

אבשלום וילן: אדוני היושב ראש, יש לי הצעה.

אבשלום וילן: אני באמת חושב שהיה צריך להגיע להבנות בין קואליציה ואופוזיציה.

אבשלום וילן: לדוגמא, בוועדת הכנסת הקודמת הוצע שכל הצעת חוק טרומית לא התעסקו בה בכלל אם היא לא בחסימה של 51 חברי כנסת או אם היה מדובר בחמישה מיליון שקל.

אבשלום וילן: הכלי הזה מהמחוקק נלקח ולא משנה אם בצדק או לא בצדק.

רוני בר-און: האם זה הוריד באמת את המספרים?

אנה שניידר: כן.

רוני בר-און: בכמה?

אבשלום וילן: זה הוריד באופן דרסטי כי אין לך אפשרות להעביר.

אבשלום וילן: צריך קונסנזוס מאוד רחב.

רוני בר-און: אבו, אני חושב שאתה טועה.

רוני בר-און: אתה לוקח נקודת זמן של ממשלת אחדות.

רוני בר-און: היום במליאה בכל דיון של הצעות טרומיות יש הרבה יותר מ-51 חברי כנסת.

אנה שניידר: בדיון מוקדם אתה לא צריך 51.

רוני בר-און: אבו, הטענה שלך היא נכונה, אבל לקחת אותה מנתון זמן מסוים ואתה מביא אותה לנתון זמן אחר.

רוני בר-און: היום בדיונים על הצעות החוק הפרטיות המליאה היא תפוסה לגמרי בגלל המלחמה קואליציה-אופוזיציה.

אבשלום וילן: בטרומית אתה לא צריך, אתה צריך בקריאה ראשונה.

אבשלום וילן: בקריאה ראשונה אין לך, תסתכל מה קורה בימים שני ושלישי.

אבשלום וילן: אני מסכים איתך שצריך לייעל את עבודת הכנסת.

אבשלום וילן: אני באמת חושב שבאמת מדובר בהתשה.

אבשלום וילן: היו צריכים לקבוע הבנות, כללים, בין אופוזיציה וקואליציה כל כמה זמן מעלים את זה, ושכל כמה זמן מביאים את ראש הממשלה לדיון, כי אחרת הוא הולך לדבר בהרצליה ובמקומות אחרים.

רוני בר-און: עזוב את הציניות.

רוני בר-און: הבאתם אותו שבוע אחרי שבוע.

רוני בר-און: אחרי האי אמון עשיתם עוד אי אמון.

דני יתום: זה קרה כי ראש הממשלה לא היה זמין שבועות קודם.

אבשלום וילן: אני באמת חושב שאם המושב נמשך ארבעה-חמישה חודשים, אז ראש הממשלה פעם בחודש או חודש וחצי צריך לעשות את עיקרי נאומו, אחרת למה הוא לא מגיע לפרלמנט?

דני יתום: אנחנו חוזרים חזרה לעניין ההגדרה מהו לעניין ומהו לא לעניין, ומי יהיה הטריבונל שייקבע מהו לעניין ומה זה לא לעניין.

רוני בר-און: אין לנו אחר מאשר יושב-הראש.

רוני בר-און: יש נושא ויש יושב-ראש, וליושב-ראש יש מספיק סמכויות לקבוע מספיק דברים, בוודאי בעניין הפעוט הזה.

דני יתום: צריך לאכוף את העניין הזה, ואז צריך יתחיל ויכוח במליאה מה זה לעניין.

רוני בריזון: זאת צריכה להיות הנחיה לכל יושב-ראש היושב על הכס.

אנה שניידר: אני מבקשת לחזור לדיון לעניין סעיף 36 לתקנון.

אנה שניידר: אני מציעה לחלק את הדיון לשני חלקים.

אנה שניידר: החלק הראשון זה אותו נייר שכאן מונח לפניכם שהוא בעצם התאמת התקנון לתיקון החוק, פלוס העלאת הכוכביות לטקסט.

אנה שניידר: אנחנו לא עשינו כאן

אנה שניידר: שום דבר דרמטי ולא עשינו כאן

אנה שניידר: שום שינוי שצריך להיות שנוי במחלוקת, לפי מיטב הבנתי.

אנה שניידר: לכן אני מציעה שהוועדה תתייחס לנוסח שהצענו, ואם הוועדה תסבור שיש מקום להרחיב את מה שכתוב כאן ולקיים דיון בנושאים אחרים - - -

רוני בר-און: אבו, הדברים פה הם טכניים.

רוני בר-און: ההצעה של סעיף 34(א) וסעיף 36 זה טכני.

רוני בר-און: הוא לא משנה זכויות מהותיות.

רוני בר-און: הוא מסדיר פרוצדורלית את הסיטואציה שאנחנו עובדים על פיה במהלך עשרת החודשים.

רוני בר-און: במרץ עלתה הצעה שיש בה יותר תכנים דרמתיים, בעיקר בחלק ההפוך של הדף.

אנה שניידר: ירדתי מזה בעקבות הדיונים שהיו כאן.

רוני בר-און: עם התיקון הזה שמוצע פה, אני לא רוצה להתמזמז יותר מדיי זמן, גם סעיף 34 וגם סעיף 36.

דני יתום: לגבי סעיף 36, שיציגו לנו האם יש כאן איזשהם דברים, שהם לא רק פרוצדורה והם לא רק הזזת סעיף, ואם כן היכן הם.

רוני בר-און: זו בקשה מאוד לגיטימית.

רוני בר-און: אני לא רוצה לענות מהשרוול.

רוני בר-און: להרגשתי, אין פה שום שינוי של זכויות מהותיות.

אנה שניידר: אין שום דבר, יש כאן רק העלאת הכוכביות למקום המתאים שצריך להיות.

אנה שניידר: הכוכביות אלה החלטות של ועדת הכנסת במהלך השנים.

רוני בר-און: אנה, האם יש לך עוד משהו להגיד לגבי התכנים פה?

אנה שניידר: לא.

רוני בר-און: דלית, האם את ראית את סעיף 36 ואת - - -

דלית דרור: כן, אני בכלל לא מתנגדת לזה.

דלית דרור: אני רק אומרת שהנושא רחב יותר ומהותי יותר.

רוני בר-און: עד שאת באה לתקן אותנו במובן הרחב יותר, על זה אנחנו באמת נעשה עבודה יותר פוליטית של דיבורים לפני שאנחנו - - - אני מציע שאתם תיקחו את זה למקומותיכם.

רוני בר-און: אני עד סוף פברואר מצביע על הדבר הזה.

רוני בר-און: אני נותן לכם עכשיו חמישה שבועות עד סוף פברואר, לעבד את זה אצלכם, לבוא אליי, לבוא ליושב-ראש הכנסת, לבוא ליושב-ראש הקואליציה ולכל המקומות.

רוני בר-און: דני, האם זה מקובל עליך?

דני יתום: כן, כן.

רוני בר-און: תעשו את העבודה שלם, עד סוף פברואר אנחנו מצביעים על זה.

רוני בר-און: תודה רבה חברים, הישיבה נעולה.